ব্রাহ্মণবাড়িয়ায় মাদকের বিরুদ্ধে কঠোর অবস্থানের কথা জানিয়ে সংবাদ সম্মেলন করেছে জেলা পুলিশ। সোমবার দুপুরে ব্রাহ্মণবাড়িয়া প্রেসক্লাবে এ সংবাদ সম্মেলন অনুষ্ঠিত হয়। এতে সদর সার্কেলের অতিরিক্ত পুলিশ সুপার মোঃ দেলোয়ার হোসেন জানান, এ জেলায় ৪০ জন শীর্ষ মাদক ব্যাবসায়ীদের তালিকা রয়েছে। এদের মধ্যে ৫জন নিহত হয়েছে। এদের মধ্যে পুলিশের সাথে বন্দুকযুদ্ধে নিহত হয় ২ জন বাকী ৩ জনের লাশ পুলিশ উদ্ধার করে। তিনি মাদক বিরোধী অভিযানে গনমাধ্যমের সহযোগিতা কামনা করেন। এতে কসবা আখাউড়া সার্কেলের সহকারী পুলিশ সুপার আব্দুল করিম, সদর থানাসহ কসবা, আখাউড়া ও বিজয়নগর থানার ভারপ্রাপ্ত কর্মকর্তা সহ বিভিন্ন ইলেক্ট্রনিক্স ও প্রিন্ট মিডিয়ার সাংবাদিকবৃন্দ উপস্থিত ছিলেন।